open-index/open-wikipedia-markdown huggingface dataset:
Yala (provins)

**Changwat Yala** (malay: *Jolor*) er den sørligste provinsen i Thailand. Den grenser fra nord (med klokken) mot naboprovinsene Songkhla, Pattani og Narathiwat. I sør grenser Yala dessuten til Malaysia.

Arealet er 4&nbsp;521,1 km², mens befolkningen i 2000 var anslått til 415&nbsp;537. Provinshovedstaden er byen Yala med om lag 65&nbsp;000 innbyggere. Yala er en av i alt fire thailandske provinser som har muslimsk flertall – i alt 69% er muslimer, og 66% av befolkningen er malayer.

Wat Khuhaphimuk (Wat Nah Tham) er det viktigste buddhistiske tempelet i provinsen, det ligger midt mellom byene Yala og Yaha.

## Geografi og administrativ inndeling
Yala er  den eneste provinsen i Sør-Thailand som ikke har kyst, den ligger på det nærmeste 20 km fra Siambukten, oppe i de malayiske fjellene. Høyeste fjellgrupper er om lag 1&nbsp;100 moh. Elvedalen Mae Nam pattani (Pattani-elven) er den største i området med et nedbørsområde som dekker 90% av provinsen.

Pattani-elven er demmet opp i kommunen Than To, og Bang Lang-dammen danner en stor, kunstig innsjø som starter lengre sør i kommunen Betong. Fossen Tharato munner ut vest i denne innsjøen. Sør for innsjøen i betong er det varme kilder.

Det er vidstrakte tropiske regnskoger i fjellene sør i kommunen, med utpreget malayisk dyre- og planteliv. Namtok Than To er en vernet skogspark helt vest i provinsen.

De åtte distrikter (*amphoe*), se nummer på kart til høyre, i Yala er:

Av disse er kommunen Betong den overlegent største, med 1&nbsp;328 km², fulgt av Than To (648 km²), Bannang Sata (629 km²), og Yaha (500 km²). Mest folkerik er hovedstadskommunen Yala med drøye 160&nbsp;000 innbyggere, fulgt av Raman (74&nbsp;000), Betong (55&nbsp;000), Bannang Sata (53&nbsp;000) og Yaha (52&nbsp;000).

## Samferdsel og økonomi
Riksvei 410 går fra byen Pattani i Pattani-provinsen i nord, gjennom hele Yala og går i sør over i Malaysia. Jernbanen Bangkok-Singapore går gjennom Yala by i nordøst. Det er ikke andre jernbaner, eller flyplass, i provinsen.

Yalas opprinnelige hovedinntekter kom fra gruver hvor det ble brutt tinn og wolfram. I dag er skogshogst og jordbruk de viktigste næringsveiene.

## Referanser




## Eksterne lenker
*
The Getaway People

**The Getaway People** var et norsk band fra Stavanger startet i 1994 som spilte soul- og funk-inspirert pop. Bandet fikk platekontrakt med Columbia Records i 1997 og ga ut debutalbumet *The Getaway People* året etterpå. Samme år startet de på sin første turne i USA og besøkte de aller fleste statene. I 2000 kom oppfølgeralbumet *Turnpike Diaries* før de ble løst fra kontrakten med Columbia i 2001. Bandet ble aldri oppløst, men sluttet etterhvert å turnere og spille sammen. Lørdag 18. juni 2016 gjorde bandet comeback og spilte gjenforeningskonsert på Folken i Stavanger. 

Blant bandets mest kjente sanger er «She Gave Me Love», «There She Goes», «Good Life» og «Six Pacs». En noe omarbeidet versjon av sistnevnte ble brukt i den amerikanske TV-serien Young Americans. Bandet spilte også inn en egen versjon av Earth, Wind & Fire sangen «Getaway» til Muppet Show-filmen *Muppets From Space*. I tillegg er musikken benyttet i andre amerikanske filmer, TV-serier og reklamefilmer, blant annet i TV-serien Malcolm in the Middle hvor låten «Good Life» ble benyttet i en av episodene.

## Medlemmer
* Per Kristian Ottestad: vokal
* : bassgitar
* : trommer
* Arne Hovda: keyboard
* : gitar (- 1996)
* : gitar (1996 -)

## Diskografi
* *The Getaway People* (Columbia, 1998)
* *Turnpike Diaries* (Columbia, 2000) 

## Eksterne lenker
* 
* 
*  Biografi fra Norsk pop- og rockleksikon
Magne Kortner

**Magne Kortner** (født 6. mai 1933 i Skien, Telemark, død 25. mars 2008 i Skien, Telemark) var lærer, rektor, kunstner, forfatter, foredragsholder og lokalhistoriker. Han var for mange mest kjent som mannen bak Naturnøtta i NRKs Friluftsmagasinet, hvor han hver lørdag morgen gjennom over 20 år bidro til mer enn 1000 sendinger.

Han mottok i 1998 Kongens fortjenstmedalje i sølv.

Magne Kortner var gift med Erna Kortner. Han etterlot seg døtrene Kjersti, Hanne og Elin. Magne Kortner er begravet ved Gjerpen kirke i Skien.

## Bøker
* Den gamle by og banken der : Norges bank Skien 1836-1985  (1986)
* Rusleturer i lokalhistorien  (1989)
* Dager av et år :  kalenderblad om mennesker og vær og vind – og litt til  (1990)
* Kirkekunstneren Emanuel Vigeland  : Borgestad kirke – Gjerpen kirke  (1996)
* Skien – Vandringer på kryss og tvers  (2002)
* Oluf Rasmussen AS: 100 år med trykksaker. 1902-2002. Fra settekasse til data  (2002)
* Gjerpen kirke. 850 år. 1153-2003  (2004)
* Sauheradfjella – der alle stier møtes  (2004)
* Sauheradfjella: der alle stier møtes. (Ny oppdatert og utvidet utgave)  (2007)
* Mer enn hundre år for kunsten: Skien Kunstforening 1910-2010 (2008),(2010)

## Priser
* Kongens fortjenstmedalje i sølv
* Skiens kommunes kulturpris
* Gjerpen og Solum Sparebanks Tiltakspris
* Melvin Jones’ æresbevisning (Ærespris i Lions Clubs International) 
* Hvite Lilje-æresbevisning (Ærespris i Norges speiderforbund)

## Annet
* Æresmedlem i Telemark Turistforening
* Aktiv i Norges Røde Kors’ Visitortjeneste
* Malerier på Høstutstillingen i Telemark
* Redaktør og fast skribent i Årbøkene til Skien-Telemark Turistforening (1952–2008)
* Skrev artikler, prosa, poesi, skisser og noveller i ulike aviser og tidsskrifter fra 1951 til 2007 i blant annet: 
** Aviser: 	
*** Varden
*** Aftenposten
*** Dagbladet
*** Østlandsposten
** Nasjonale tidsskrifter:  
*** Illustrert Familieblad
*** Magasinet for alle
*** Villmarksliv
*** Jakt & Fiske
*** Alt om Fiske
*** Fiskesport
*** Vi Menn
*** NÅ
*** Boligbladet
*** Sølvkroken
*** Speideren (Norges speiderforbunds medlemsblad)
*** Norsk Skoleblad
** Lokale tidsskrifter: 
*** Norsk Hydros julenummer
*** Stormavisa 
*** Gjerpen menighetsblad 
*** Skiens Magasinet
*** Langesundsfjordens Indremisjonsselskaps julehefte

## Referanser


## Kilder
* Varden om Magne Kortner
* NRK om Friluftsmagasinet
Klubben i mitt hjerte

«**Klubben i mitt hjerte**» er et felles prosjekt for norske idrettslag som ble arrangert første gang i 2004. Lagenes medlemmer mobiliseres til å stemme for egen klubb slik at den får sjansen til å vinne pengepremier. Avstemningen ble arrangert første gang i 2004. I 2014 ble det avgitt 190&nbsp;000 stemmer til fordel for 4002 klubber.

Prosjektet er tenkt å styrke fellesskapet i norsk idrett og har en samlet premiepott på 400.000 kroner til vinnerklubbene (2014). Avstemningen er et samarbeid mellom Norges idrettsforbund og olympiske og paralympiske komité, Norsk Tipping, P4 og Dagbladet.

Det konkurreres i fem klasser:
* Klasse 1: Fleridrettslag med flere enn 500 medlemmer
* Klasse 2: Fleridrettslag med færre enn 500 medlemmer 
* Klasse 3: Spesialklubber med flere enn 100 medlemmer 
* Klasse 4: Spesialklubber med færre enn 100 medlemmer 
* Klasse 5: Bedrifts- og studentidrettslag

I 2008 vant Rosenborg og Janus FK, begge fra Trondheim, hver sin klasse.

## Referanser


## Eksterne lenker
* Idrettsforbundets presentasjon av prosjektet
Njagan

**Njagan** (russisk: Нягань) er en by nordvest i Khanty-Mansia i Russland. Den ligger 40&nb;km vest for elva Ob, og rundt 230&nbsp;km nordvest for Khanty-Mansiysk. Innbyggertall: 56&nbsp;400 (2007 est.), 52&nbsp;610 (folketelling 2002), 54&nbsp;061 (folketelling 1989).

Bynavnet kommer fra elva Njagan-Jugan, ei sideelv til Ob. 

Njagan er av de yngste byene i Vest-Sibir. Den ble grunnlagt i 1965 som et senter for skogsdrift, og het opprinnelig *Njakh* (Нях). Navnet ble endret til Njagan 15. august 1985, samtidig med at bosetningen fikk bystatus. 

Byen er i dag primært et senter for petroleums og naturgass-industrien.

Njagan ligger i et flatt og myrlendt område, og regionen er kjent for plutselige temperaturfall. 

Jernbanen fra Jekaterinburg til Ob-regionen ble åpnet gjennom Njagan 2. april 1967. Njagan lufthavn, 10&nbsp;km øst for byen, ble åpnet i 1993.

I 2000 ble det åpnet et regionalt museum i Njagan.

## Kjente personer fra Njagan
* Marija Sjarapova (f. 1987), tennisstjerne

## Referanser


## Eksterne lenker
*
Nizjnevartovsk

**Nizjnevartovsk** (russisk: Нижнева́ртовск) er den nest største byen i Khanty-Mansia i Russland. Den ligger ved elva Obs høyre (nordre) bredd, rundt 400&nbsp;km øst for Khanty-Mansijsk. Innbyggertall: 239&nbsp;044 (folketelling 2002).

Byen ble grunnlagt i 1909, men dens utvikling til storby skjøt først fart på 1960-tallet, etter oppdagelsen av oljefeltet Samotlor, som er Russlands største. Bystatus ble innvilget i 1972.

Nizjnevartovsk er et senter for den vestsibirske oljeregionen, og er en av Russlands rikeste byer.

Nizjnevartovsk lufthavn, 4 km vest for byen, er blant de travleste i hele Sibir.

Om vinteren kan temperaturene falle til −50°C, og innbyggerne bygger flere isparker med skulpturer i snø og is og lekeområder for barna. Om sommeren stiger temperaturene til +35°C.

## Eksterne lenker
* 
* Portal Nizjnevartovsk – Nizjnevartovsk On-Line (russisk)
Jean-Yves Thibaudet

**Jean-Yves Thibaudet** (født 7. september 1961 i Lyon) av tysk mor og fransk far, er en fransk pianist bosatt i Los Angeles, men også i Paris. Hans far spilte fiolin, hans mor var hans første lærer i pianospill da han var fem år gammel. Han spilte offentlig første gang som sjuåring, og 12 år gammel begynte han på Conservatoire de Paris hvor han fikk Aldo Ciccolini og Lucette Descaves som lærere. Tre år senere vant han førsteprisen på konservatoriet, Prix du Concervatoire. 18 år gammel vant han Young Concert Artist Auditions i New York.

Han er blitt en profesjonell pianist som spiller med symfoniorkestere over hele verden og har gitt ut 30 plater på Decca. Han har også gitt ut et par plater innen jazz og spilt musikk for filmer. 

## Referanser


## Eksterne lenker
* Deccas side for Jean-Yves Thibaudet
* Fanside for Jean-Yves Thibaudet
2010: Året vi får kontakt

***2010: Året vi får kontakt*** (originaltittel: *2010: The Year We Make Contact*) er en amerikansk science fiction- og mysteryfilm fra 1984 regissert og produsert av Peter Hyams. Filmen handler om en amerikansk-sovjetisk ekspedisjon som sendes til Jupiter for å undersøke hva som skjedde med romskipet Discovery ni år tidligere. Ekspedisjonen skjer samtidig med at det er økende spenning mellom de to supermaktene. *2010* er en oppfølger til *[[2001: En romodyssé|2001: En romodysse]]*. Hovedrollen spilles av Roy Scheider, mens sentrale biroller spilles av John Lithgow, Helen Mirren, Bob Balaban, Keir Dullea og Douglas Rain.

Filmen er basert på Arthur C. Clarkes roman *2010: Odyssey Two* (1982), som ble skrevet som en oppfølger til 2001.

## Handling
Mens jorden trues med atomkrig planlegger NASA en ekspedisjon ut i verdensrommet, blant annet for å undersøke hva som egentlig hendte med romskipet Discovery da det havarerte 9 år tidligere etter at datamaskinen om bord gikk amok. Romskipet har siden gått i bane rundt en av Jupiters måner, men snart registrerer de at Discovery er i ferd med å trekkes ujevnt mot Jupiter. Men amerikanerne havner i en kinkig posisjon når de oppdager at russerne ligger langt foran og vil nå frem før dem. Landene som er på randen av krig, må samarbeide. Det inngås en avtale om at amerikanske forskere får være med romskipet Leonov, mot at ingen informasjon om hva HAL 9000 oppdaget blir holdt tilbake. Etterhvert som de nærmer seg Jupiter begynner en lang rekke uforklarlige ting å skje. Kan de stole på HAL 9000? Er Dave Bowman egentlig død? Og hva er i ferd med å skje på Jupiter?

## Om filmen
### Publikum og økonomi
*2010* innbrakte 40 millioner dollar på kino i USA og ble den 17. mest innbringende filmen på amerikansk kino i 1984.

Produksjonskostnadene var på 28 millioner dollar.

### Anmelderne
Den fikk blandet mottakelse fra kritikerne, noe som gjenspeiles i at den har fått 65 % på Rotten Tomatoes.

Både ''VGs'', *[[Dagbladet]]s* og *[[Dagsavisen]]s* anmelder gav den terningkast fire.

### Priser og mominasjoner
Den vant en Hugo Award og ble nominert til fem Oscar og tre Saturn Awards.

## I rollene
* Roy Scheider: Dr. Heywood Floyd
* John Lithgow: Dr. Walter Curnow
* Helen Mirren: Tanya Kirbuk
* Bob Balaban: Dr. R. Chandra
* Elya Baskin: Maxim Brajlovsky
* Madolyn Smith: Caroline Floyd
* Keir Dullea: David Bowman
* Dana Elcar: Dimitri Moisevitch
* Douglas Rain: HALs stemme

## Referanser


## Eksterne lenker
*
French Open 1990

**French Open 1990** ble spilt på Roland Garros-stadion i Paris i perioden 28. mai til 10. juni. French Open er en Grand Slam-turnering i tennis på grus. Andrés Gómez beseiret Andre Agassi i singlefinalen for herrer og Monica Seles vant damefinalen over Steffi Graf. 

## Menn
### Kvartfinaler

### Semifinaler

### Finale

## Kvinner
### Kvartfinaler

### Semifinaler

### Finale

## Doublefinaler

## Eksterne lenker
* French Open PDF Menn, Kvinner
* ITF Menn , Kvinner
Glommens Mekaniske Verksted

**Glommens Mekaniske Verksted (GMV) [[Aksjeselskap|AS]]**, ofte skrevet *Glommens Mek. Verksted*, ble etablert på Kråkerøy ved Fredrikstad av Johan Hansen (1865–1937) i 1889 som **Fredriksstad Armaturfabrik**. Stiftelsen var den 20. desember 1889 med 17 aksjonærer som tegnet 150 aksjer for kr. 75 000, og formålet var fabrikasjon av alle slags armatur og andre beslektede gjenstander. Allerede året etter (1890) endret selskapet navn til **Aktieselskabet Fredriksstad Armaturfabrik, Jernstøberi og Mek. Værksted**. Etterspørselen etter armatur var ikke som forventet, men det var større etterspørsel etter båtreparasjoner. Det ble i de følgende årene bygget flere mindre fartøy, særlig slepebåter utstyrt med verkstedets egenutviklede dampmaskin til tømmerfløtingen i Østfold.

I 1904 ble navnet modernisert til **Glommens Mek. Verksted**. Verkstedet første nybygg var dampslepebåten «Sanne» som ble levert i 1906. Etter andre verdenskrig leverte verkstedet særlig lokale ferger, små Kråkerøy- og Fredrikstad-ferger til den større «Bastø III» fra 1968, byggnummer 168. Den tidligere spesialitet å bygge fartøy for innenlands trafikk, ble opprettholdt ved å bygge «Hamar-Kapp-ferjen» (Hamar-Kapp-sambandet) på Mjøsa fra 1951, byggnummer 131 og «Storegut» fra 1956, byggnummer 150 på Tinnsjøen. De fleste nybyggene forsvant til andre deler av landet eller til utlandet. MS «Skjærhallen» (II) og «ferge nummer 6» som gikk mellom Østsiden og Vestsiden forble imidlertid i byen. 

De første årene var GMV et enkelt verksted med en opphalingsslipp der de reparerte og overhalte mindre fartøyer. Etter hvert ble det bygget en rekke skip i størrelsesorden 1500–2000 bruttotonn. GMVs spesialitet ble etterhvert tank og lasteskip med helsveisede skrog. GMV ved ingeniør Arthur Oliver Andersen (f.1888) var det første verft i Norge som leverte et helsveiset fartøy utført med elektrosveis.

Videre gikk GMV over til skipsreparasjoner og skipsbygging. I nesten hundre år var GMV Fredrikstads nest største skipsbyggeri, hvorav Fredrikstad Mekaniske Verksted var det største. Verkstedet hadde dermed en stor betydning for områdets økonomi. På det meste arbeidet det 330–350 mennesker ved GMV.

GMV ble gjennom tre generasjoner drevet av familien Kylstad-Hansen. Fra 1967 til 1983 het virksomheten **Ankerløkken Verft Glommen** etter overtakelse av Ankerløkken Verft. Med sterk konkurranse, til dels svak økonomi, stadig skifte av styre og daglig leder ga liten kontinuitet, omstillingen til offshore var vanskelig og selskapet gikk konkurs sommeren 1983.

Etter konkursen ble området kjøpt opp av Kai Pedersen og Odd Hansen – to lokale investorer. Det er senere i regi av Kai Pedersen utviklet til et handels-, kontor- og boligområde. Totalt hadde verkstedet 198 byggnummer, men de to siste, forsyningsskipene «Magnus Viking» (nr. 197) og «Martin Viking» (nr. 198) måtte ferdigstilles ved Framnæs Mek. Værksted utenfor Sandefjord.

## Fartøyer fra Glommens Mek. Verksted
Liste over fartøyer bygget eller utrustet ved Glommens Mek. Verksted:

*Merk: Listen er ufullstendig*

## Referanser
Diego Guastavino

**Diego Nicolás Guastavino Bentancor** (født 1984) er en uruguayansk fotballspiller. Guastavino er midtbanespiller/spiss, og spilte senest for den norske klubben Brann.

Han fikk sin debut for Brann i kvartfinalen i NM-cup mot Odd Grenland 8. august 2009, i en kamp Odd Grenland vant 5&ndash;1. Hans første tippeligakamp kom hjemme på Brann Stadion åtte dager senere, da han spilte 85 minutter og scoret Branns siste mål i 4&ndash;2-seieren mot Strømsgodset.

Tidligere har han spilt for Sud America, Deportivo Maldonado, Lugano og River Plate. Guastavino gikk deretter til Lyn i mars 2008 på anbefaling av Lyn-vennene Matias Almeyda og Terje Liverød, og sistnevnte er nå hans agent. Den 4. august 2009 ble det klart at Guastavino blir Brann-spiller, et halvt år før kontrakten hans med Lyn gikk ut. 

Han er regnet som en spiller med et meget godt teknisk repertoar, samt at han har særdeles gode avslutninger. Etter lenge å ha slitt med småskader og manglende tillit, etablerte Guastavino seg i Lyns startellever i vårsesongen 2009. Enkelte medier har sammenlignet ham med tidligere Stabæk-spiller Alanzinho.

Etter 2011-sesongen valgte Gustavino å avbryte kontrakten med Brann som løp ut 2012-sesongen på grunn av at han ønsket å spille i Uruguay av familiegrunner.

## Referanser


## Eksterne lenker
* 
* Spillerprofil på lyn.no
* Spillerprofil på lynfotball.net 
* Spillerprofil på brann.no
Mekorot

**Mekorot** er et statlig eid selskap under finansdepartementet og energi og vanndepartementet. Mekorot er Israels nasjonale vannleverandør og ble grunnlagt i 1937. Selskapet bygde i årene 1959–64 ut Israels nasjonalkanal som frakter vann fra Genesaretsjøen i Jordanelvens vannsystem til kysten og Negev. 

Mekorot driver to store anlegg for avsalting av havvann, og tre nye er under bygging. I januar 2023 ble en kjede av store avsaltningsanlegg åpnet langs Israels kyst mot Middelhavet, disse anleggene gjør saltvann til ferskvann og sender det i rør til Genesaretsjøen, innsjøen har derfor alltid en kilde for vann i tørkeperioder i løpet av vinteren. Med dette nye systemet har Israel doblet muligheten salg av vann til Jordan da vann har vært en viktig del av freden mellom de to landene siden 1994. 

Mekorot har per 2023 totalt 2450 ansatte og en estimert inntekt på rundt 1 milliard USD i året.

## Referanser


## Kilder
*Per A. Christiansen: *Israels vannkrise nær faregrensen* Artikkel i Aftenposten 27. mars 2008 side 20.
*

## Eksterne lenker
* https://www.mekorot-int.com/ 25. november 2023.
* Richad Oestermann: ''Israel i akutt vannkrise'' Norge IDAG 13. mars 2008.
Skullerud

**Skullerud** er et strøk i Bydel Østensjø i det sydøstlige Oslo. Det ligger syd for Bogerud, på grensen mot Østmarka. 

## Historie
Skullerud gård har sine røtter tilbake til middelalderen. Navnet «Skullerud» er sammensatt av mannsnavnet Skule og norrønt *[[rud|ruð]]* (rydning).

Boligutbyggingen begynte etter 1964, men det finnes også noen kontorbygg her, bl.a. de tidligere lokalene til Tandberg og Norsk Data. 

Før bydelsreformen i 2003 lå Skullerud i Bydel Bøler. 

## Samferdsel

Skullerud stasjon var endestasjon for Østensjøbanen inntil denne ble forlenget til Mortensrud i 1998. Skullerud har en liten bussterminal i forbindelse med T-Banen, denne betjenes av busslinjene: 70 (Skullerud T – Nationaltheatret)  , 76 (Mortensrud T – Helsfyr T), 79 (Åsbråten – Grorud). Fra høsten 2016 begynte Flybussen å stoppe her. 

Nærheten til marka gjør at Skullerud ofte brukes som utgangspunkt for skiturer, blant annet til Skullerudstua. Her er det også en 3,5 kilometer lang løype som hvert år har kunstsnø.

Et av Oslos vannrenseanlegg ligger på Skullerud.

## Skoler, idrett

Barneskolen i området heter Rustad skole. Skullerud skole er ungdomsskole, og ligger i skogkanten, like ved Skraperudtjern.

Skullerud sogner til Rustad Idrettslag, som har grupper for fotball og langrenn. Rustad skole har også skolekorps, stiftet 1968.

## Butikker
Skullerud har Nord-Europas største klatresenter. Det er også noen restauranter på Skullerud torg. På Skullerud er det helsestudio, to frisørsalonger, Rema 1000, Coop extra, Plantasjen, Skullerud sushi og asiatisk mat og en ny italiensk kafé. Skullerud er et kollektivknutepunkt som du kan ta buss og t-baner over hele Oslo. På Skullerud er det også et helsetorg der det er mange leger tannleger, fotpleie og fysioterapi. 

Det kommer folk fra hele verden for å få norskopplæring på Skullerud.

## Referanser
Ulsrud

**Ulsrud** er et villastrøk i Bydel Østensjø i Oslo. Det ligger i mellom Oppsal i nord og Bøler i sør (uten helt naturlige grenser), og går fra Østmarka i øst og ned mot Østensjøvannet i vest.

Før bydelsreformen i 2003 var Ulsrud delt langs Ulsrudveien mellom Bydel Bøler og gamle Bydel Østensjø.

Strøket har navn etter Ulsrud gård, som fortsatt er delvis bevart. Navnet finnes også i Ulsrudvann, et populært badested omtrent to hundre meter inn i Marka fra bebyggelsen på Tveteråsen.

Mesteparten av Ulsrud består av småhus. Utbyggingen begynte like etter andre verdenskrig, blant annet med Ulsrud hageby.

Adventkirken Ulsrud med Østmarka skole ligger i John G. Mattesons vei på Ulsrud. Ulsrud videregående skole ligger også i grenselandet Bøler/Ulsrud.

Strøket betjenes av Ulsrud stasjon på Østensjøbanen.

## Eksterne lenker
* 
* Historisk turtips på Ulsrud
United Church of Christ

**United Church of Christ** (*UCC*) er et amerikansk kirkesamfunn innen en reformert og kongregasjonalistisk tradisjon. Samfunnet ble opprettet i 1957 ved sammenslåing av trossamfunnene Evangelical and Reformed Church og Congregational Christian Churches. Det lar seg imidlertid gjøre å følge sammenslutningens «stamtre» tilbake til de engelske innvandrere som i 1620 grunnla Plymouthkolonien og til puritanerne i Massachusetts Bay Colony som kom til Amerika i 1629 og 1630 og grunnla byen Boston. 

Ifølge UCCs egen årbok for 2022 hadde kirken da rundt  medlemmer og rundt  enkeltmenigheter.

De puritanske røtter innebærer at denne protest-strømningen i lang tid var entydig konservativ i kirkelig forstand, men dette ble mer nyansert med tiden. 

Kirkens teologi ble på 1900-tallet påvirket av Reinhold Niebuhr og Paul Tillich, som var medlemmer av UCCs forgjengerkirker og fulgte med på sammenslåingen inn i UCC.

Teologisk anses UCC av amerikanske teologer å være blant de mer liberale kristne trossamfunn. Men det er en ganske stor teologisk spredning (noe som kjennetegner samfunn som følger den kongregasjonalistiske modellen), og noen menigheter og medlemmer kan ha ganske konservative syn i etiske og teologiske spørsmål. 

Siden midten av 1990-årene har kirken hatt en sentral kirkeforvaltning i Cleveland i delstaten Ohio.

Blant medlemmene av kirkesamfunnet finnes blant annet Barack Obama.

## Referanser


## Eksterne lenker
* 
* 
*  God is Still Speaking
Daniel Patrick Moynihan

**Daniel Patrick Moynihan** (født 16. mars 1927 i Tulsa i Oklahoma i USA, død 26. mars 2003 i New York City) var en amerikansk demokratisk politiker, diplomat og sosiolog. Han var USAs ambassadør til FN 1975&ndash;1976 og senator i USAs senat fra New York 1977&ndash;2001.

Han tjenestegjorde i US Navy 1944&ndash;1947. Han studerte ved Tufts University og London School of Economics. Han deltok i W. Averell Harrimans guvernørskampanje i New York i 1954 og arbeidet etter valgseieren for guvernør Harriman. Han tjenestegjorde som assisterende arbeidsminister under president John F. Kennedy og innehadde forskjellige stillinger under de tre følgende presidenter, av hvilke to var republikanere. Han var USAs ambassadør i India 1973&ndash;1975 og deretter FN-ambassadør under president Gerald Ford. Han var kandidat til senatet i 1976. Han beseiret Bella Abzug i demokratenes primærvalg og den sittende senatoren James L. Buckley i kongressvalget i november 1976. Moynihan ble gjenvalgt i 1982, 1988 og 1994. Han var ordfører for senatets finanskomite 1993&ndash;1995.

Han mottok Presidentens frihetsmedalje i 2000.

## Referanser


## Eksterne lenker
* 
*
Universitetet i Nairobi

**Universitetet i Nairobi** (**UON**; engelsk: **) er det største universitetet i Kenya. Det ble grunnlagt som høyskole i 1956, ble integrert i 1963 i Universitetet i Øst-Afrika og ble selvstendig først da dette ble oppløst i 1970.

## Referanser


## Eksterne lenker
*
Tanta til Beate

«**Tanta til Beate**» er en sang med tekst og melodi  skrevet av Lillebjørn Nilsen i 1982.

Den omhandler en duematende eldre dame i Gamlebyen som mimrer om Robert Normann og Django Reinhardts musikk. Mest kjent er String Swing-innspillingen med Nilsen, Hot Club de Norvège med Ivar Brodahl på fiolin og Jon Larsen på sologitar fra albumet *[[Original Nilsen]]*, og som vant Spellemannprisen 1982 (3,33 minutt).  Melodien ble senere gjenutgitt på Hot Club de Norvèges album *The best of Hot Club* (1991) og Nilsens egen *[[40 spor: Nilsens 40 beste|40 spor]]* (1995).

Av andre innspillinger nevnes Gitarkameratene på albumet *[[Gitarkameratene (album)|Gitarkameratene]]* (1989), der Nilsen var medlem,
Blodsbrødre på albumet *Syng og vær glad* (1999), Pitsj på albumet *Pitsj* (2006) og den danske gruppen Håndswing (2004) på dansk med tittelen *Gamle Tante Liva*.

Melodien har inspirert navngivingen av blant annet spisestedet «Tanta til Beate», beliggende i Schweigaards gate i Oslo. Sangen spilles også av sigøynere blant annet i Paris, og Lillebjørn Nilsen har således greid «å eksportere rødvin til Frankrike», som han sa i programmet Landeplage.

## Referanser
Abildsø

**Abildsø** er et villastrøk i det sydøstlige Oslo, mellom Østensjøvannet og E6. Abildsø ligger i Bydel Østensjø, og tilhørte Bydel Manglerud før bydelsreformen i 2003.

Abildsø ligger syd for Manglerud og Ryen, øst for Lambertseter, nord for Langerud og vest for Østensjøvannet og Bøler.

Strøket har tatt navnet sitt fra Abildsø gård, som fortsatt er bevart. Navnet kommer egentlig fra gammelnorsk *Apaldasin* – «enga der det gror villepler». Området ble bygd ut med småhus som hovedsakelig arbeidsfolk fra Oslo satte opp på tomter som var utparsellert fra gårdene i området. Mange av husene ble oppført ved selvbygging fra ca 1900, og etter hvert forandret strøket karakter fra et arbeiderstrøk til et veletablert villaområde. 

Hovedveien gjennom Abildsø er Enebakkveien, langs denne ligger blant annet Abildsø skole.

Abildsø betjenes av busslinjene 70 (Nationaltheatret – Skullerud), 78A, 78B (Østensjø ring), 79 (Åsbråten – Grorud).

## Referanser


## Eksterne lenker
*
Systemadministrator

**Systemadministrator** er en status som ofte er brukt for administratorer på forum og hjemmesider. En systemadministrator har større rettigheter enn vanlige medlemmer. I større organisasjoner er det systemadministratorer med forskjellige oppgaver, noen kan være ansvarlig for nettverk, andre for brukerstøtte eller for å drive serverne.
Sovetskij (Khanty-Mansia)

**Sovetskij** (russisk: Сове́тский) er en by i Khanty-Mansia i Russland. Den ligger 300&nbsp;km vest for Khanty-Mansijsk. 

Den ble grunnlagt i 1963.

## Eksterne lenker
*
Pokatsji

**Pokatsji** (russisk: Покачи) er en by i Khanty-Mansia i Russland. Den ligger på høyre bredd av elva Vatjegan, rundt 350&nbsp;km øst-nordøst for Khanty-Mansijsk. Innbyggertall: 16&nbsp;700 (est. 2006), 17&nbsp;017 (folketelling 2002), 11&nbsp;536 (folketelling 1989).

Pokatsji ble grunnlagt i 1984 i forbindelse med utbygging av oljefelter i nærheten. Den fikk innvilget bystatus i 1992. Navnet «Pokatsji» er avledet av navnet på en khantisk familie som engang eide disse landområdene. 

Byens økonomi er fremdeles basert på oljeutvinning.

## Referanser


## Eksterne lenker
*
Raduzjnyj (Khanty-Mansia)

**Raduzjnyj** (russisk: Ра́дужный) er en by i Khanty-Mansia i Russland. Den ligger ved elva Agan, rundt 475&nbsp;km nordøst for Khanty-Mansijsk. Innbyggertall: 47&nbsp;060 (folketelling 2002), 43&nbsp;726 (folketelling 1989).

Den ble grunnlagt som en bosetning i et område for oljeutvinning. Den fikk innvilget bystatus i 1985.

Byens økonomi er basert på utvinning av olje og gass.

## Eksterne lenker
*
Lawrence Eagleburger

**Lawrence Sidney Eagleburger** (født 1. august 1930 i Milwaukee i Wisconsin i USA, død 4. juni 2011 i Charlottesville) var en amerikansk republikansk politiker og diplomat. Han var USAs utenriksminister i en drøy måned fra 1992 til 1993.

## Liv og virke
### Bakgrunn
Lawrence Sidney Eagleburger var sønn av en lege og en grunnskolelærerinne. Familien tilbragte krigsårene i Mississippi og i Seattle; i 1946 slo de seg seg ned i Stevens Point i Wisconsin.

Eagleburger avla sin mastergradseksamen ved University of Wisconsin-Madison.

### Karriere
I 1957 ble han ansatt av USAs utenriksdepartement. Han tjenestegjorde i forskjellige stillinger på ambassader og konsulater, blant annet i Beograd 1961–1965. I 1969–1971 tjenestegjorde var han medarbeider til presidentens sikkerhetsrådgiver Henry Kissinger. Han var USAs ambassadør i Jugoslavia 1977–1980. Under president Ronald Reagan tjenestegjorde han i flere år som assisterende utenriksminister (nummer tre i departementet).

Eagleburger var USAs viseutenriksminister (nummer to i USAs utenriksdepartement) 1989–1992.

Den europeiske presse fremstilte ham som proserbisk og det bidro til at noen kalte ham «*Lawrence of Serbia*», et ordspill med henblikk på den britiske Lawrence of Arabia. Han var også presidentens rådgiver i spørsmål som gjaldt krisen i Jugoslavia 1989–1992.

Han var utenriksminister 1992–1993 under president George H.W. Bush. Bush hadde da allerede tapt presidentvalget i november 1992 da han utnevnte Eagleborger. Han innehadde embedet bare fra 8. desember 1992 frem til presidentvekslingen den 19. januar 1993. Dermed var Eagleburger den så langt nest kortest amterende amerikanske utenriksminister - da etter Elihu Benjamin Washburne som tiltrådte i mars 1869 og vare varte i elleve dager.

Eagleburger deltok i arbeidet til Iraq Study Group, en kommisjon ledet av James Baker og Lee Hamilton, som i desember 2006 publiserte sine anbefalinger for en ny strategi i Irakkrigen. Han erstattet Robert Gates i sluttfasen av kommisjonens arbeide i november 2006.

## Referanser


## Eksterne lenker
*
Pyt-Jakh

**Pyt-Jakh** (russisk: Пыть-Ях) er en by i Khanty-Mansia i Russland. Den ligger på høyre bredd av elva Bolsjoj Balyk, rundt 210&nbsp;km øst for Khanty-Mansijsk. Innbyggertall: 41&nbsp;813 (folketelling 2002), 17&nbsp;101 (folketelling 1989).

Byen ble dannet ved en sammenslåing av bosetningene Mamonovo og Pyt-Jakh i 1990. Pyt-Jakh betyr «sted med gode mennesker» på khantisk.

Byens økonomi er basert på utvinning av olje og naturgass.

## Eksterne lenker
*
Haverstingen naturreservat

**Haverstingen naturreservat** er et 2&nbsp;572&nbsp;dekar stort skogområde som ligger i kommunene Ringerike, Flå og Krødsherad i Buskerud fylke og ble vernet ved kongelig resolusjon av 10. juni 2005 og revidert. Ny forskrift fastsatt ved kgl.res. 16. desember 2011 med hjemmel i lov 19. juni 2009 nr. 100 om forvaltning av naturens mangfold (naturmangfoldloven) § 34 jf. § 37 og § 62. Fremmet av Miljøverndepartementet. Endret ved forskrifter 15. mars 2013 nr. 284 (i kraft 1. juli 2013), 4. aug. 2014 nr. 1069.

Opprettelsen av Haverstingen naturreservat har som formål å bevare et skogområde som økosystem med alt naturlig plante- og dyreliv. Reservatet består av en frodig barskogli som er lite påvirket av moderne skogbruk. Det er stor variasjon i skogen i området, som er særlig rik på skogtyper med en rik flora av lav, hvorav flere regnes som trua og står oppført på Norsk rødliste for arter.

Reservatet består som er en høy og markert ås øst for Krøderen, på grensen mellom kommunene Krødsherad, Flå og Ringerike. Det er store høydeforskjeller, fra jernbanen (Bergensbanen) langs Krøderen på 229 moh opp til 777 moh. Reservatet er lite påvirket av moderne skogbruk. En kan ta seg inn i reservatet i nordvest, der verneområdet går helt ned til jernbanelinja nesten nede ved Krøderen, og fra Brekkebygda oppe på åsen.

## Se også
* Naturvernområder i Ringerike
* Haverstingtunnelen
* Brekkebygda

## Referanser
Ljantor

**Ljantor** (russisk: Лянто́р) er en by i Khanty-Mansia i Russland. Den ligger ved elva Pim (ei sideelv til Ob), rundt 200&nbsp;km nordøst for Khanty-Mansijsk. Innbyggertall: 33&nbsp;011 (folketelling 2002), 22&nbsp;071 (folketelling 1989).

Bosetningen ble grunnlagt i 1967 etter oppdagelsen av olje- og naturgass-forekomster i nærheten. Bosetningen fikk innvilget bystatus i 1992.

Byens økonomi er basert på utvinning av olje og gass.

## Referanser


## Eksterne lenker
*
Kogalym

**Kogalym** (russisk: Когалым) er en by i Khanty-Mansia i Russland. Den ligger ved elva Ingujagun, rundt 320&nbsp;km nordøst for Khanty-Mansijsk. Innbyggertall: 57&nbsp;800 (est. 2006), 55&nbsp;367 (folketelling 2002), 44&nbsp;297 (folketelling 1989).

Kogalym ble grunnlagt i 1975 i forbindelse med utbygging av oljefelter i nærheten. Den fikk innvilget bystatus i 1985. 

Byens økonomi er basert på utvinning av olje og gass.

Kogalym lufthavn ligger 10&nbsp;km sør for byen.

## Referanser
John Tower

**John Goodwin Tower** (født 29. september 1925 i Houston i Texas i USA, død 5. april 1991 i Brunswick i Georgia i USA) var en amerikansk republikansk politiker. Han var senator i USAs senat for Texas fra 1961 til han trakk seg tilbake i januar 1985. Deretter var han formann for den Reagan-utnevnte Towerkommisjonen som etterforsket Iran-Contra-affæren.

Han var blant 24 personer som omkom i et flykrasj.

## Referanser


## Eksterne lenker
* 
*
Langepas

**Langepas** (russisk: Лангепас) er en by i Khanty-Mansia i Russland. Den ligger ved elva Kajukovskaja, som er en forgreining av elva Ob, 350&nbsp;km øst for Khanty-Mansijsk. Innbyggertall: 40&nbsp;800 (est. 2006), 37&nbsp;182 (folketelling 2002), 25&nbsp;618 (folketelling 1989).
 
Langepas betyr «ekornelva» på khantisk. Bosetningen fikk innvilget bystatus i 1985. 

Byens økonomi er basert på utvinning av olje og gass.

## Referanser


## Eksterne lenker
*
Robert Bork

**Robert Heron Bork** (1927–2012) var en amerikansk rettsakademiker og talsmann for den juridiske skoleretning originalismen.

## Liv og virke
### Bakgrunn
Robert Borks foreldre var Harry Philip Bork jr. (1897–1974) som var innkjøpsmedarbeider for et stålselskap, og Elisabeth (født Kunkle; 1898–2004) som var lærer. Faren var tysk-irsk av bakgrunn, moren Pennsylvania Dutch (tysk).

Bork gikk ved Hotchkiss School i Lakeville i Connecticut, og tok cachelir- og doktorgrader i jus ved University of Chicago. I tiden der arbeidet han også for *[[University of Chicago Law Review]]*. Han fikk advokatbevilling i Illinois i 1953.

### Karriere
Etter en periode med tjenestegjøring i United States Marine Corps begynte Bork i privat advokatpraksis i 1954 i firmaet Kirkland & Ellis i Chicago. Så var han professor ved  Yale Law School fra 1962 til 1975, og igjen fra 1977 til 1981. Blant hans studenter var Bill Clinton, Hillary Clinton, Anita Hill, Robert Reich, Jerry Brown, John R. Bolton, Samuel Issacharoff og Cynthia Estlund.

Bork var USAs regjeringsadvokat fra 1972–1977 og fungerte også som USAs justisminister i to måneder i 1977. Han var dommer 1982–1988 ved USAs appelldomstol for distriktet Washington D.C., USAs viktigste appelldomstol under USAs høyesterett. I 1987 ble han nominert til dommer ved USAs høyesterett av president Ronald Reagan, men USAs senat avviste nominasjonen.

Bork ble kjent i oktober 1973 da han på oppdrag fra president Nixon sa opp spesialefterforsker Archibald Cox, som foretok undersøkelser omkring Det hvite hus' forsøk på å dekke over omstendighetene omkring Watergate-affæren. Hans to overordnede hadde sagt opp fremfor å utføre oppsigelsen, slik at Bork ble fungerende leder for USAs justisdepartement. Det var i denne kapasitet han sa opp Cox.

Bork var gift med Claire Davidson fra 1952 til 1980 da hun døde av kreft. De fikk tre barn. I 1982 giftet han seg med Mary Ellen Pohl, som var en katolsk nonne som var blitt aktivist. Bork konverterte til katolisismen i 2003.

## Utvalgte verker
* Bork, Robert H. (1978). *The Antitrust Paradox*. New York: Free Press. ISBN 0-46-500369-9.
* Bork, Robert H. (1990). *The Tempting of America*. New York: Free Press. ISBN 0-684-84337-4.
* Bork, Robert H. (1993). *The Antitrust Paradox* (second edition). New York: Free Press. ISBN 0-02-904456-1.
* Bork, Robert H. (1996). *Slouching Towards Gomorrah|Slouching Towards Gomorrah: Modern Liberalism and American Decline*. New York: ReganBooks. ISBN 0-06-039163-4.
* Bork, Robert H. (2003). *Coercing Virtue: The Worldwide Rule of Judges*. Washington, D.C.: American Enterprise Institute Press. ISBN 0-8447-4162-0.
* Bork, Robert H. (Ed.) (2005).* A Country I Do Not Recognize: The Legal Assault On American Values*. Stanford: Hoover Institution Press. ISBN 0-8179-4602-0.
* Barak's Rule, a book review in *Azure* magazine by Robert Bork.

## Referanser


## Eksterne lenker
* A Conversation with Judge Robert H. Bork – Event Video, Federalist Society, 2007-06-26
* Congressional Record: Floor Vote on Bork Nomination
* Think Tank Biography: Robert Bork
Megion

**Megion** (russisk: Мегион) er en by i Khanty-Mansia i Russland. Den ligger på høyre bredd av elva Ob, rundt 380&nbsp;km øst for Khanty-Mansijsk. Innbyggertall: 51&nbsp;600 (est. 2007), 46&nbsp;566 (folketelling 2002), 39&nbsp;783 (folketelling 1989).

Bosetningen er kjent siden 1810 og ble første gang nevnt i 1910. I 1961 ble de første oljeforekomstene i Vest-Sibir funnet der. Byen er nå et senter for olje- og naturgass-industrien.

## Referanser


## Eksterne lenker
*
Russ Feingold

**Russ Feingold** eller *Russell Dana Feingold* (født 2. mars 1953 i Janesville i Wisconsin i USA er en amerikansk demokratisk politiker. Han var senator i USAs senat mellom 1993 og 2011.

## Referanser


## Eksterne lenker
*
Eggleder

**Egglederen** *(latin: Tuba uterina, gresk: Salpinx)* er to smale rør som forbinder hunpattedyrets eggstokk med livmoren. I kvinner er de ca. 0,5 cm i diameter og ca. 7-15 cm lange. Egglederne består av 3 lag,  mucosa (slimhinne) Muscularis externa (muskler) og serosa ( en tynn hinne bestående av epitelceller som er del av bukhinnen).

Egglederen ble for første gang beskrevet av den italienske legen Gabriele Falloppio (1523–1562), derav det engelske navnet på egglederne: Fallopian tubes. 

Eggstokken og egglederen bli ofte sammenfattet under det latinske  begrepet adnex. 
Det er i egglederen befruktningen vanligvis foregår.
Det finnes ikke noe organ hos mannen med lik funksjon. 

Under eggløsningen beveger den modne egget seg fra eggstokkene ned gjennom egglederne til livmoren. Hvis egget blir befruktet, vil det forbli i egglederen i omkring 3 dager før det fortsetter til livmoren og graviditeten fortsetter. Hvis egget sitter fast i egglederen og ikke får beveget seg ned i livmoren kalles det en ektopisk graviditet ( eller *graviditet utenfor livmoren*. Fosteret vil normalt ikke være levedyktig og dør bort av deg selv. Noen ganger kan det kreve kirurgiske inngrep, spesielt om graviditeten sprekker egglederen og forårsaker blødning til bukhulen. Slik blødning er livstruende og berettiger øyeblikkelig hjelp operasjon med minst mulig tap av tid.

## Kreft i egglederne
Ondartede svulster utgått fra eggleder (tubecancer) er uvanlig, med cirka 10 tilfeller årlig. Klinisk er de vanskelige å skille fra eggstokkreft (ovarialcancer). Symptomer, diagnostikk og behandling er det samme. Ved gynekologisk undersøkelse kan oppfylning av slik kreft kjennes mellom undersøkerens fingre i skjede og endetarm og andre hånd på mavehuden. Disse tumorene har en betydelig tendens til spredning til lymfeknuter, og derfor anbefales alltid fjerning av lymfeknuter i bekkenet og langs aorta i de tilfeller der alt tumorvev kan fjernes ved operasjon. Det gis alltid cytostatikabehandling etter operasjon, også tidlig stadium. Prognosen er den samme som for ovarialcancer.

## Kilder
*
Ivar Aasens vei (Oslo)

::*Se [[Ivar Aasens vei|pekerside]] for flere forekomster av Ivar Aasens vei.*

**Ivar Aasens vei** er en villavei på Vinderen i Oslo. Den er bebygget i alt vesentlig med villaer fra tiden omkring første verdenskrig. Ivar Aasens vei har postnummer 0373. 

## Litteratur
* 

## Eksterne lenker
*
Alain Badiou

**Alain Badiou** (født 1937) er fransk filosof. Badiou er utdannet ved og var tidligere professor ved École normale supérieure. Badiou er en anti-postmodernist.

## Bibliografi
* *Le concept de modèle* (1969, 2007)
* *Théorie du sujet* (1982)
* *Peut-on penser la politique?* (1985)
* *L'Être et l'Événement* (1988)
* *Manifeste pour la philosophie* (1989)
* *Le nombre et les nombres* (1990)
* *Conditions* (1992)
* *L'Éthique* (1993, 2005)
* *Deleuze* (1997)
* *[[Paul the Apostle|Saint Paul]]. La fondation de l'universalisme* (1997, 2002)
* *Abrégé de métapolitique* (1998)
* *Court traité d'ontologie provisoire* (1998)
* *Petit manuel d'inesthétique* (1998)
* *D'un désastre obscur* (1998)
* *Le siècle* (2005)
* *Logiques des mondes. L'être et l'événement, 2.* (2006)
* *L'hypothése communiste* (2008)

## Referanser


## Eksterne lenker
* 
* 
*  Røff innføring i Alain Badiou på filosofi- og idéhistorienettstedet Salongen
KnowARC

**KnowARC** (*Grid-enabled Know-how Sharing Technology Based on ARC Services and Open Standards*) (KnowARC) er et forsknings- og utviklingsprosjekt ledet av Universitetet i Oslo. Prosjektet er finansiert av EU-kommisjonens 6. rammeverk-program (European Commission Sixth Framework Programme) (FP6) for perioden 2006-2009. Prosjektet består av 10 forskjellige partnerorganisasjoner fra 7 forskjellige europeiske land. Prosjektet jobber med utvikling av Grid-teknologi.

KnowARC-prosjektets mål er å forbedre og videreutvikle ''state of the art'' teknologien i ARC grid-mellomvaren. Prosjektet har som mål å øke folks bevissthet om grid-teknologien og bruken
av den neste generasjonen av ARC-mellomvaren. Formålet til prosjektet er å utvide ARC til å være tilpasset gjeldende standarder og å øke samspillsevnen med andre Grid-mellomvarer. Den neste generasjonen av ARC vil tilby byggeklosser for tjenester for såkalt know-how-delings (ekspertisedeling) for næringslivet og den vanlige mannen i gata.

KnowARC vil gjøre ARC til en koherent, funksjonell Grid software av industriell kvalitet klar for utrulling (installering) på et mangfold av plattformer og samtidig inkludert i mange forskjellige operativsystem-distribusjoner.

## Se også
*NorduGrid
*Advanced Resource Connector (ARC)

## Eksterne lenker
* KnowARC
* NorduGrid official website for the Advanced Resource Connector middleware
* Information Society Technologies
Martha Nussbaum

**Martha Nussbaum** (født Craven 6. mai 1947 i New York) er en amerikansk filosof og Ernst Freund-professor i rettsvitenskap og etikk ved University of Chicago. Nussbaums spesialfelt er antikkens filosofi, spesielt Aristoteles, politisk filosofi og etikk.

Nussbaum ble i 2016 tildelt Kyotoprisen. I 2012 ble hun tildelt Fyrsten av Asturias' pris for samfunnsvitenskap. I 2008 ble Nussbaum regnet blant de 100 fremste intellektuelle av tidsskriftet *[[Foreign Policy]]*.

I 2021 ble hun tildelt Holbergprisen for sin «banebrytende forskning innen filosofi og rettsvitenskap.»

## Verker (utvalg)

;Norsk
* *Litteraturens etikk: følelser og forestillingsevne* forord av Irene Engelstad, oversatt av Agnete Øye Pax 2016 ISBN 978-82-530-3863-6

; Engelsk
* *The Fragility of Goodness: [[Moral luck|Luck]] and Ethics in [[Theatre of ancient Greece|Greek Tragedy]] and Philosophy* (1986), ISBN 0521257689; Second edition (2001), ISBN 052179126X. 
* *Cultivating Humanity: A Classical Defense of Reform in Liberal Education* (1997)
* *Sex and Social Justice* (1998)
* *Hiding From Humanity: Disgust, Shame, and the Law* (2004)

## Referanser


## Eksterne lenker
* 
* 
*  Røff innføring i Martha C. Nussbaum på filosofi- og idéhistorienettstedet Salongen av Inger Marie Lid
Advanced Resource Connector

**Advanced Resource Connector** (**ARC**) er en grid-mellomvare utviklet av NorduGrid. ARC er en open source software distribuert under GPL lisensen som muliggjør produksjonskvalitets grid for beregninger og data.

## Relaterte prosjekter

Et vidt antall prosjekter og initiativer bidrar til å utvikle eller bruker ARC mellomvaren, eksempler på slike er:

* NorduGrid
* EUs KnowARC-prosjekt
* http://www.ndgf.org/: Nordic DataGrid Facility
* NGIn: Innovative Tools and Services for NorduGrid
* Swegrid (Sverige)
* Dansk Center for Grid Computing (Danmark)
* Material Sciences National Grid Infrastructure (M-grid) (Finland)
* Eesti Grid  (Estland)
* NorGrid (Norge)
* Swiss Grid Initiative

## Eksterne lenker
* NorduGrids offisielle nettside for Advanced Resource Connector mellomvaren
* KnowARC, EU-prosjekt som bidrar til utvikling av Advanced Resource Connector mellomvaren
* Nordic DataGrid Facility, et nordisk prosjekt som bidrar til utvikling av Advanced Resource Connector mellomvaren
* Open Grid Forum, hjemmesiden til Grid-standarder
Georg I av Hessen-Darmstadt

**Georg I av Hessen-Darmstadt** (1547–1596) var landgreve av Hessen-Darmstadt fra 1567 til 1596.

Han var den yngste barn og fjerde sønn til Philipp av Hessen og hans hustru Christines. Etter Philipps død i 1567 ble landgrevskapet Hessen delt mellom sønnene, Georg fikk grevskapet Katzenelnbogen og valgte Darmstadt som residensby.

17. august 1572 ble han gift med Magdalena av Lippe, de fikk tilsammen 10 barn. Etter Magdalenas død i 1587 giftet han seg på nytt i 1589 med Eleonore av Württemberg.

Georg døde i 1596, og ble etterfulgt som landgreve av Hessen-Darmstadt av den eldste sønnen Ludwig.

## Referanser
NorduGrid

**NorduGrid** er et Grid forsknings og utviklings samarbeid som har som formål å utvikle, vedlikeholde og drive brukerstøtte for Grid mellomvaren, kjent som Advanced Resource Connector (ARC). Samarbeidet ble startet av fem nordiske akademiske institusjoner og er basert på  en intensjonsavtale.

## Se også

*Advanced Resource Connector
*KnowARC
*Nordic Data Grid Facility
*Open Science Grid
*UNICORE
*Open Grid Forum

## Relaterte prosjekter

Et vidt antall prosjekter og initiativer bidrar til å utvikle eller bruker ARC mellomvaren, eksempler på slike er:

* NorduGrid
* EUs KnowARC-prosjekt
* Nordic DataGrid Facility
* NGIn: Innovative Tools and Services for NorduGrid
* Swegrid (Sverige)
* Dansk Center for Grid Computing (Danmark)
* Material Sciences National Grid Infrastructure (M-grid) (Finland)
* Eesti Grid  (Estland)
* NorGrid (Norge)
* Swiss Grid Initiative

## Eksterne lenker
* NorduGrid's offisielle web-side for Advanced Resource Connector mellomvaren
* KnowARC, EU prosjekt som bidrar til utvikling av Advanced Resource Connector mellomvaren
* Nordic DataGrid Facility, et Nordisk prosjekt som bidrar til utvikling av Advanced Resource Connector mellomvaren
Haverstingen

**Haverstingen** er en åsrygg nær - og til dels langs - grensa mellom Krødsherad og Ringerike kommuner, øst for Krøderen i Buskerud. Åsryggen har en rekke toppunkter, det høyeste ligger sør på åsryggen, 777 meter over havet. Det nest høyeste ligger nord på ryggen, 773 moh., og imellom ligger Dugurdsnatten, 770 moh. Berggrunnen er hovedsakelig gneis med tallrike feltspat- og kvartsårer.

Hele østhellingen og deler av vesthellingen er vernet som Haverstingen naturreservat.

Åsen er gjennomboret av Haverstingtunnelen på Bergensbanen, og Ørgenviktunnelen på riksvei 7.

## Fotnoter



## Referanser
Guido Hebert

**Guido Hebert** (født 1900 i Dresden, dødssted og dato ikke kjent) var en av de tyske kunstnerne som ble erklært entartet av nazistene i 1930-årene.

Han var maler, og kunstmuseet i Dresden hadde i sin tid to oljemalerier i sitt forsvunne lager. Det er uklart om bildene ble destruert under den nazistiske rensingen, eller om de gikk tapt under de alliertes bombetokter. To bilder er registrert i beslagslisten fra FUBerlin.

## Referanser
Otto Schubert

**Otto Schubert** (født 29. januar 1892, død 12. juni 1970 i Dresden) var en tysk maler som fikk to av sine oljemalerier inndradd av det nasjonalsosialistiske regimet som entartete kunst i 1930-årene. Beslagslisten inneholder to akvareller og ett ojemaleri.

## Referanser


## Eksterne lenker
*